(3)

Hodnotenie zraniteľných miest uskutočnené ESRB upozorňuje v prípade Dánska na tieto skutočnosti: a) Prudko rastúce ceny nehnuteľností na bývanie spolu s vysoko zadlženými domácnosťami sú hlavné zraniteľné miesta sektora nehnuteľností na bývanie v Dánsku. Ceny nehnuteľností na bývanie, najmä vo veľkých mestách, už nejaký čas prudko rastú a v reálnom vyjadrení sa v súčasnosti nachádzajú blízko k úrovni, ktorú mali pred finančnou krízou. Vo všeobecnosti sa však nezdajú byť nadhodnotené. b) Priemerná úroveň zadlženia dánskych domácností patrí medzi najvyššie na svete. Dlhoročná existencia rozvinutého finančného systému v Dánsku dánskym domácnostiam umožňuje, aby mali relatívne ľahký prístup k hypotekárnym úverom a požičiavať si s použitím zabezpečenia nehnuteľnosťami nie je drahé, najmä z dôvodu rozsiahleho trhu krytých dlhopisov, ktorý podlieha „zásade rovnováhy“ (2). Dánske domácnosti majú zároveň značné penzijné bohatstvo, ktoré znižuje potrebu jednotlivcov byť pri odchode do dôchodku zbavení dlhov. Niektoré skupiny domácností sú však vysoko zadlžené. Napríklad približne jedna tretina domácností s vlastným bývaním v Dánsku má celkovú úroveň zadlženia, ktorá presahuje hodnotu ich nehnuteľností (3) a približne jedna štvrtina má celkovú úroveň zadlženia, ktorá je trikrát vyššia ako ich ročný príjem pred zdanením. Okrem toho tri štvrtiny domácností s vysokou úrovňou zadlženia majú hypotekárny úver s pohyblivou úrokovou sadzbou, ktorá ich robí zraniteľnejšími, pokiaľ ide o akékoľvek zvýšenia úrokovej sadzby v budúcnosti. c) Rýchly rast cien nehnuteľností na bývanie v mestských oblastiach sa môže prejaviť v tom, že viac jednotlivcov – akými sú napríklad tí kupujúci, ktorí nehnuteľnosť kupujú prvýkrát – si berie veľké hypotekárne úvery na kúpu nehnuteľností na bývanie. Preto existuje riziko, že súčasná situácia by mohla viesť k ďalšiemu zvýšeniu zadlženosti domácností. Prudké zvýšenie cien nehnuteľností na bývanie je tiež poháňané viacerými štrukturálnymi faktormi, akými sú napríklad vysoko regulovaný trh s prenájmom nehnuteľností a procyklický charakter systému zdaňovania v oblasti bývania. d) Aj keď dánskom trhu s nehnuteľnosťami došlo k určitým zmenám, od ktorých sa očakáva, že zmiernia riziká súvisiace so sektorom nehnuteľností na bývanie – predovšetkým sprísňovanie podmienok poskytovania úverov, všeobecne zmiernený rast úverov a znižovanie podielu hypotekárnych úverov, ktoré sú bez amortizácie – stále sú bežné úvery, pri ktorých sa platia len úroky, a vo veľkých mestách je rast úverov stály. Preto je pravdepodobné, že v blízkej budúcnosti bude podiel vysoko zadlžených domácností naďalej významný. e) Podľa niektorých štúdií je veľká väčšina dánskych domácností s vysokými úrovňami zadlženia po finančnej stránke silná dokonca aj v prípade, že by nastala krízová situácia. Štúdie však zároveň nachádzajú silný negatívny vzájomný vzťah medzi úrovňami zadlženia domácností a zmenami v ich spotrebe počas krízových období, a to prostredníctvom vplyvov na príjem a blahobyt. Okrem toho kombinácia vysokých úrovní zadlženosti a vysokého podielu hypoték s pohyblivými sadzbami znamená, že aj malé zmeny úrokových sadzieb môžu mať veľký vplyv na disponibilný príjem domácností. Rýchly rast cien nehnuteľností na bývanie navyše zvyšuje pravdepodobnosť a rozsah akéhokoľvek poklesu cien v budúcnosti, pričom v kombinácii s vysokou úrovňou zadlženia by to mohlo viesť k tomu, že mnohé domácnosti sa ocitnú v situácii, keď hodnota ich aktív je nižšia ako hodnota ich dlhu. Zatiaľ čo čisté finančné aktíva dánskych domácností sú vysoké, likvidita a hodnota týchto aktív môže klesnúť v krízovom období a domácnosti nemusia byť ochotné použiť svoje finančné aktíva na zachovanie svojich úrovní spotreby. f) Veľký pokles súkromnej spotreby by mohol viesť k makroekonomickej nestabilite, ku ktorej došlo v Dánsku v období po globálnej finančnej kríze. Vzhľadom na prepojenia medzi bankami v škandinávsko-pobaltskom regióne môžu mať problémy spojené s napätím na trhu s nehnuteľnosťami na bývanie v ktorejkoľvek krajine regiónu významné následky pre bankové systémy v iných krajinách. V súčasnosti sa priame riziká pre bankový systém zdajú byť obmedzené, keďže celý rad štrukturálnych a inštitucionálnych znakov v Dánsku obmedzuje úverové riziko (ako napríklad úvery s plným regresom, právne predpisy týkajúce sa osobného bankrotu a prospešné sociálne záchranné siete). Bankový sektor sa okrem toho zdá byť odolný aj pre prípad kryštalizácie takýchto rizík: dánske banky sú vo všeobecnosti dostatočne kapitálovo vybavené a veľké banky už spĺňajú dodatočné kapitálové požiadavky, ktoré sa postupne zavedú počas nasledujúcich rokov. g) ESRB zaznamenal opatrenia zavedené príslušnými orgánmi v Dánsku, vrátane zavedenia limitu pre pomer výšky úveru k hodnote, usmernení o opatrnom poskytovaní úverov vydané pre banky a hypotekárne úverové inštitúcie, postupného obmedzovanie možnosti zníženia základu dane a tzv. „diamantu dohľadu“ pre hypotekárne úverové inštitúcie (4). Hoci sú tieto opatrenia primerané k povahe zraniteľných miest sektora nehnuteľností na bývanie v Dánsku, nemusia byť dostatočné. Aj keď poskytovatelia hypotekárnych úverov hlásili sprísnenie podmienok poskytovania úverov, nemalo to zatiaľ výraznejší vplyv na úroveň zadlženosti domácností alebo cien nehnuteľností – práve naopak, úvery a ceny vo veľkých mestách naďalej rastú. Vzhľadom na prudké zvýšenie cien nehnuteľností na bývanie, najmä vo veľkých mestách, existuje riziko, že tento vývoj by mohol viesť k ďalšiemu nárastu zadlženosti domácností. Navyše sa neočakáva výraznejší pokles vysokej úrovne zadlženosti domácností, keďže tieto opatrenia sa ňou priamo nezaoberajú. Treba pripomenúť, že toto posúdenie odráža skutočnosť, že niektoré z týchto opatrení platia iba počas určitej doby a postupne nadobúdajú účinnosť, zatiaľ čo niektoré z nich sa týkajú iba nových dlžníkov,